**Η ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΛΑΡΙΣΑΣ**

 **ΜΕ 36 ΣΧΟΛΙΚΕΣ ΜΟΝΑΔΕΣ**

**ΣΥΜΜΕΤΕΙΧΕ ΣΤΗΝ ΕΥΡΩΠΑΪΚΗ ΕΒΔΟΜΑΔΑ ΜΕΙΩΣΗΣ ΤΩΝ ΑΠΟΒΛΗΤΩΝ EWWR 2022**

Η **ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΛΑΡΙΣΑΣ** ανταποκρινόμενη στο κάλεσμα του Ελληνικού Οργανισμού Ανακύκλωσης (ΕΟΑΝ), **συμμετείχε στην** **Ευρωπαϊκή Εβδομάδα για τη Μείωση των Αποβλήτων – EWWR 2022 (19 - 27/11/22) ως προγραμματιστής ενεργειών** (ACTION DEVELOPER), διοργανώνοντας δράσεις για την προώθηση της **ΑΝΑΚΥΚΛΩΣΗΣ ΚΛΩΣΤΟΫΦΑΝΤΟΥΡΓΙΚΩΝ ΠΡΟΪΟΝΤΩΝ**,  **σε συνεργασία με 36 σχολικές μονάδες που δήλωσαν συμμετοχή.**

Η κεντρική δράση είχε τον γενικό τίτλο: ***«Και εγώ ΝΟΙΑΖΟΜΑΙ... ΑΝΑΚΥΚΛΩΝΩ τώρα ΡΟΥΧΑ & ΠΑΠΟΥΤΣΙΑ!» και το όνομα του κάθε σχολείου.***

Πραγματοποιήθηκετην εβδομάδα **από Δευτέρα 21 Νοεμβρίου έως Παρασκευή 25 Νοεμβρίου 2022** σε συνεργασία με τις παρακάτω **36 σχολικές μονάδες** της ΔΔΕ Λάρισας:

|  |  |  |  |
| --- | --- | --- | --- |
| 1. | 1ο ΠΕΙΡΑΜΑΤΙΚΟ ΓΥΜΝΑΣΙΟ ΛΑΡΙΣΑΣ | 19. | 1ο ΓΥΜΝΑΣΙΟ ΦΑΡΣΑΛΩΝ |
| 2. | 2ο ΓΥΜΝΑΣΙΟ ΛΑΡΙΣΑΣ | 20. | 2ο ΓΥΜΝΑΣΙΟ ΦΑΡΣΑΛΩΝ |
| 3. | 4ο ΓΥΜΝΑΣΙΟ ΛΑΡΙΣΑΣ | 21. | 1ο ΠΕΙΡΑΜ.ΛΥΚΕΙΟ ΛΑΡΙΣΑΣ |
| 4. | 5ο ΓΥΜΝΑΣΙΟ ΛΑΡΙΣΑΣ | 22. | 2ο ΓΕΝΙΚΟ ΛΥΚΕΙΟ ΛΑΡΙΣΑΣ |
| 5. | 7ο ΓΥΜΝΑΣΙΟ ΛΑΡΙΣΑΣ | 23. | 4ο ΓΕΝΙΚΟ ΛΥΚΕΙΟ ΛΑΡΙΣΑΣ |
| 6. | 8ο ΓΥΜΝΑΣΙΟ ΛΑΡΙΣΑΣ | 24. | 8ο ΓΕΝΙΚΟ ΛΥΚΕΙΟ ΛΑΡΙΣΑΣ |
| 7. | 9ο ΓΥΜΝΑΣΙΟ ΛΑΡΙΣΑΣ | 25. | 9ο ΓΕΝΙΚΟ ΛΥΚΕΙΟ ΛΑΡΙΣΑΣ |
| 8. | 10ο ΓΥΜΝΑΣΙΟ ΛΑΡΙΣΑΣ | 26. | 10ο ΓΕΝΙΚΟ ΛΥΚΕΙΟ ΛΑΡΙΣΑΣ |
| 9. | 11ο ΓΥΜΝΑΣΙΟ ΛΑΡΙΣΑΣ | 27. | 13ο ΓΕΝΙΚΟ ΛΥΚΕΙΟ ΛΑΡΙΣΑΣ |
| 10. | 12ο ΓΥΜΝΑΣΙΟ ΛΑΡΙΣΑΣ  | 28. | ΓΕΝΙΚΟ ΛΥΚΕΙΟ ΓΙΑΝΝΟΥΛΗΣ |
| 11. | 15ο ΓΥΜΝΑΣΙΟ ΛΑΡΙΣΑΣ | 29. | ΓΕΝΙΚΟ ΛΥΚΕΙΟ ΠΛΑΤΥΚΑΜΠΟΥ |
| 12. | ΓΥΜΝΑΣΙΟ&ΛΥΚ.ΤΑΞΕΙΣ ΚΟΙΛΑΔΑΣ | 30. | 2ο ΓΕΝΙΚΟ ΛΥΚΕΙΟ ΦΑΡΣΑΛΩΝ |
| 13. | ΓΥΜΝΑΣΙΟ ΦΑΛΑΝΗΣ | 31. | ΓΕΝΙΚΟ ΛΥΚΕΙΟ ΝΙΚΑΙΑΣ |
| 14. | ΓΥΜΝΑΣΙΟ ΠΛΑΤΥΚΑΜΠΟΥ | 32. | 1ο ΕΠΑΛ ΦΑΡΣΑΛΩΝ |
| 15. | ΓΥΜΝΑΣΙΟ ΝΙΚΑΙΑΣ ΛΑΡΙΣΑΣ | 33. | ΕΝ.ΕΙΔΙΚΟ ΕΠΑΓΓΕΛΜΑΤΙΚΟ ΓΥΜΝΑΣΙΟ-ΛΥΚΕΙΟ ΛΑΡΙΣΑΣ |
| 16. | ΓΥΜΝΑΣΙΟ&ΛΥΚ.ΤΑΞΕΙΣ ΤΣΑΡΙΤΣΑΝΗΣ | 34. | ΜΟΥΣΙΚΟ ΣΧΟΛΕΙΟ ΛΑΡΙΣΑΣ |
| 17. | 1ο ΓΥΜΝΑΣΙΟ ΤΥΡΝΑΒΟΥ | 35. | 2ο ΕΠΑΛ ΛΑΡΙΣΑΣ |
| 18. | 2ο ΓΥΜΝΑΣΙΟ ΤΥΡΝΑΒΟΥ | 36.  | ΓΥΜΝΑΣΙΟ ΒΑΜΒΑΚΟΥΣ |

Η δράση απευθύνθηκε στους μαθητές, τις μαθήτριες και τους εκπαιδευτικούς των παραπάνω σχολικών μονάδων και πραγματοποιήθηκε σε συνεργασία με τους:

* Δήμο Λαρισαίων,
* Δήμο Τυρνάβου,
* Δήμο Φαρσάλων,
* Δήμο Κιλελέρ,
* Δήμο Ελασσόνας,
* Φορέα διαχείρισης του δικτύου Ανακύκλωσης κλωστοϋφαντουργικών προϊόντων των Δήμων
* ΕΛΛΗΝΙΚΟ ΟΡΓΑΝΙΣΜΟ ΑΝΑΚΥΚΛΩΣΗΣ.

**ΣΚΟΠΟΣ ΚΑΙ ΣΤΟΧΟΙ ΤΗΣ ΔΡΑΣΗΣ**

**Η δράση είχε ως σκοπό την ευαισθητοποίηση στο πλαίσιο του σχολείου, κυρίως των μαθητών και μαθητριών, αλλά και των οικογενειών τους, καθώς και των εκπαιδευτικών, σχετικά με την αναγκαιότητα αύξησης της κυκλικότητας - ανακύκλωσης στον τομέα της κλωστοϋφαντουργίας, για την προστασία του περιβάλλοντος και την εξοικονόμηση πόρων.**

**Γιατί…**

1. **η κατανάλωσή κλωστοϋφαντουργικών προϊόντων στην Ευρώπη έχει τον 4ο μεγαλύτερο αντίκτυπο στο περιβάλλον και στην κλιματική αλλαγή,**
2. **η παγκόσμια παραγωγή προϊόντων κλωστοϋφαντουργίας σχεδόν διπλασιάστηκε μεταξύ 2000 και 2015,**
3. **η κατανάλωση ενδυμάτων και υποδημάτων αναμένεται να αυξηθεί κατά 63% έως το 2030,**
4. **μπορούμε να δώσουμε 2η ζωή στα ρούχα και παπούτσια που μας είναι άχρηστα,**
5. **μπορούμε να βοηθήσουμε ευπαθείς ομάδες,**
6. **στο Δήμο μας υπάρχει δίκτυο συλλεκτών-κάδων ανακύκλωσης ρούχων.**

**Οι νέοι 13-18 ετών παράγουν κλωστοϋφαντουργικά απόβλητα γιατί αλλάζουν γρήγορα σωματική διάπλαση και ως καταναλωτική ομάδα ακολουθούν έντονα τη μόδα.**

**Ειδικότερα η δράση στόχευε:**

* στην καλλιέργεια της κουλτούρας ανακύκλωσης για τα κλωστοϋφαντουργικά προϊόντα,
* στην εμπέδωση ότι τα προϊόντα μπορούν να έχουν δεύτερη ζωή,
* στην ενθάρρυνση των μαθητών/-τριών και των οικογενειών τους στη διαλογή των κλωστοϋφαντουργικών απορριμμάτων κατευθύνοντάς τα στον κατάλληλο συλλέκτη-κάδο,
* στην παρακίνηση για τη χρήση των ειδικών συλλεκτών-κάδων κλωστοϋφαντουργικών προϊόντων (για ρούχα, παπούτσια, κλπ), του υπάρχοντος δικτύου Ανακύκλωσης του κάθε Δήμου,
* στην ανάπτυξη της ατομικής και κοινωνικής ευθύνης και την αναγνώριση της συμβολής του κάθε πολίτη, στην αύξηση της συνολικής ανακύκλωσης του Δήμου, η οποία επιφέρει ανταποδοτικά οφέλη στην τοπική κοινωνία.

**Η ΔΡΑΣΗ περιλάμβανε:**

Συλλογήαχρείαστων κλωστοϋφαντουργικών προϊόντων προς 2η χρήση και ανακύκλωση, η οποία οργανώθηκε από τη ΔΔΕ Λάρισας και πραγματοποιήθηκε την εβδομάδα **από Δευτέρα 21 Νοεμβρίου έως Παρασκευή 25 Νοεμβρίου 2022,** παράλληλα με μια σειρά άλλων ενεργειών ευαισθητοποίησης που οργάνωσαν οι σχολικές μονάδες που συμμετείχαν.

Τα **είδη κλωστοϋφαντουργικών προϊόντων** που συγκεντρώθηκαν προς 2η χρήση και ανακύκλωση είναι τα εξής:

ρούχα, παπούτσια, ζώνες, λούτρινα παιχνίδια, τσάντες, κουρτίνες, μικρές κουβέρτες και λοιπά υφασμάτινα είδη μικρών διαστάσεων.

**Η παράδοση, καταγραφή και μέτρηση των συγκεντρωθέντων ειδών**, πραγματοποιήθηκε **την Δευτέρα 28 και Τρίτη 29 Νοεμβρίου 2022** από τον **Φορέα Διαχείρισης** του δικτύου (ειδικών κάδων) Ανακύκλωσης κλωστοϋφαντουργικών προϊόντων **των Δήμων (EAST WEST)**.

**ΑΠΟΤΕΛΕΣΜΑΤΑ ΤΗΣ ΔΡΑΣΗΣ**

**Το συνολικό βάρος ανακυκλώσιμων ρούχων – παπουτσιών που συλλέχτηκαν από τις σχολικές μονάδες ήταν 4.489 κιλά.**

Ως ένα από τα σημαντικά αποτελέσματα της δράσης αποτελεί ότι, **τα άριστα είδη από τα συγκεντρωθέντα προϊόντα διατέθηκαν για δεύτερη χρήση, ενώ τα υπόλοιπα ακολούθησαν το δρόμο της ανακύκλωσης.**

Με τη συνολική δράση, την καμπάνια επικοινωνίας που διοργανώθηκε και όλες τις επιπλέον υποδράσεις που οργάνωσαν τα ίδια τα σχολεία, ευαισθητοποιήθηκαν οι μαθητές και οι μαθήτριες αλλά και οι εκπαιδευτικοί, για την αναγκαιότητα της ανακύκλωσης των κλωστοϋφαντουργικών προϊόντων και εξοικειώθηκαν με τη συλλογή των αχρείαστων κλωστοϋφαντουργικών προϊόντων προς ανακύκλωση. Ταυτόχρονα ενημερώθηκαν πληρέστερα για τη χρήση των ειδικών συλλεκτών-κάδων κλωστοϋφαντουργικών προϊόντων (για ρούχα, παπούτσια, κλπ), του υπάρχοντος δικτύου Ανακύκλωσης του Δήμου τους.

Ο μεγάλος αριθμός συμμετοχής των σχολικών μονάδων κατατάσσει τη συνολική δράση της ΔΔΕ Λάρισας σε κορυφαία θέση μεταξύ των δράσεων ανακύκλωσης EWWR 2022 στην Ελλάδα. **Σύμφωνα με τα στοιχεία του ΕΟΑΝ στις 99 δράσεις που πραγματοποιήθηκαν στην Ελλάδα οι 36 πραγματοποιήθηκαν στη ΔΔΕ Λάρισας.**

Για το λόγο αυτό η συνολική δράση της ΔΔΕ Λάρισας επιλέχθηκε από τον εθνικό συντονιστή ΕΟΑΝ για να προωθηθεί προς βράβευση στην κατηγορία ADMINISTRATION/PUBLIC AUTHORITY.

**ΕΠΙΚΟΙΝΩΝΙΑ, ΥΠΟΣΤΗΡΙΞΗ ΚΑΙ ΠΡΟΒΟΛΗ ΤΗΣ ΔΡΑΣΗΣ**

Η δράση δηλώθηκε και αναρτήθηκε από την ΔΔΕ Λάρισας, για κάθε σχολική μονάδα που συμμετείχε, στην ιστοσελίδα της **Ευρωπαϊκής Εβδομάδας για τη Μείωση των Αποβλήτων - EWWR 2022:** <https://ewwr.eu/actions-db/> και στον χάρτη <https://ewwr.eu/action-map/>

Για την υλοποίηση της δράσης, οι σχολικές μονάδες υποστηρίχθηκαν από τη ΔΔΕ Λάρισας με αποστολή οδηγιών. Για την παρουσίαση της δράσης οργανώθηκε η συλλογή φωτογραφικού υλικού από κάθε σχολείο και απεστάλη στον Ελληνικό Οργανισμό Ανακύκλωσης για ανάρτηση στην ιστοσελίδα EWWR 2022.

Η δράση παρουσιάστηκε στα κοινωνικά δίκτυα του ΕΟΑΝ αλλά και των σχολείων και προβλήθηκε συνολικά από τη ΔΔΕ Λάρισας με Αφίσες, Δελτία Τύπου και Ρεπορτάζ σε όλα τα τοπικά μέσα μαζικής ενημέρωσης.

Οι σχολικές μονάδες έλαβαν Βεβαίωση Συμμετοχής και Βραβείο Συμμετοχής.

Βίντεο από τη Δράση μπορείτε να δείτε στο κανάλι μας <https://youtu.be/oxAI3fOBF88>

**ΔΕΛΤΙΑ ΤΥΠΟΥ ΣΤΑ ΜΕΣΑ**

<https://www.onlarissa.gr/2022/11/25/drasi-sta-scholeia-tis-larisas-gia-to-programma-anakyklono-roucha-kai-papoutsia-foto-vinteo/>

<https://www.astratv.gr/drasi-sta-scholeia-tis-larisas-gia-to-programma-anakyklono-roucha-kai-papoutsia-foto-vinteo/>

<https://www.youtube.com/watch?v=F_kYplJLBLo>

<https://www.ertnews.gr/perifereiakoi-stathmoi/larisa/stin-eyropaiki-evdomada-meiosis-apovliton-o-dimos-larisaion-kai-i-d-nsi-v-thmias-ekpaideysis-larisas/>

ΤΜΗΜΑ ΕΚΠΑΙΔΕΥΤΙΚΩΝ ΘΕΜΑΤΩΝ

ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΛΑΡΙΣΑΣ